# Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Προς

Υπουργό Εθνικής Οικονομίας και Οικονομικών,

κ. Κυριάκο Πιερρακάκη

Κοινοποίηση

Πρωθυπουργό της Ελλάδας

κ. Κωνσταντίνο Μητσοτάκη

Υπουργό Υγείας

κ. Άδωνι Γεωργιάδη

Διοικήτρια του Ε.Ο.Π.Υ.Υ.

κα Θεανώ Καρποδίνη

Αθήνα, 27/05/2025

**Θέμα: Καταστροφικές συνέπειες της ρύθμισης για την αποπληρωμή του clawback 2022 στην Πρωτοβάθμια Φροντίδα Υγείας**

Αξιότιμε κύριε Υπουργέ Εθνικής Οικονομίας και Οικονομικών,

Μετά τη σημερινή ανακοίνωση του Ε.Ο.Π.Υ.Υ. προς τους Παρόχους και Προμηθευτές Υγείας, σχετικά με τη ρύθμιση των οφειλών του clawback για το έτος 2022, αισθανόμαστε την υποχρέωση να εκφράσουμε, την πλήρη αντίθεσή μας για την εν λόγω ρύθμιση.

Η απόφαση για αποπληρωμή των οφειλών σε μόλις 12 μηνιαίες δόσεις, με έναρξη από τον Ιούλιο του 2025, συνιστά ουσιαστικά οικονομικό αφανισμό για την πλειονότητα των ιδιωτών παρόχων Πρωτοβάθμιας Φροντίδας Υγείας. Για πολλούς από εμάς, το ποσοστό που θα παρακρατείται υπερβαίνει το 70% των μηνιαίων εσόδων, συνυπολογίζοντας και τις ρυθμίσεις των προηγούμενων ετών μας οδηγεί με μαθηματική ακρίβεια σε αδυναμία συνέχισης της λειτουργίας των ιατρείων μας.

Επισημαίνουμε ότι πρόκειται για οφειλές οι οποίες δεν απορρέουν από υπαιτιότητα των παρόχων, αλλά από την εφαρμογή του ληστρικού clawback. Ακόμα και οι χρηματοπιστωτικοί οργανισμοί προχωρούν σε ρυθμίσεις και διαγραφές χρεών και διακανονισμούς μέσω εξωδικαστικού μηχανισμού αλλά και η ίδια η πολιτεία εφάρμοσε το μέτρο περικοπής οφειλών κατά τη διάρκεια του κορωνοϊού όπως συνέβη με την επιστρεπτέα προκαταβολή. Προκαλεί ιδιαίτερη απογοήτευση το γεγονός ότι το ίδιο το κράτος δεν δείχνει ανάλογη ευελιξία για ένα μέτρο που όλοι πλέον αναγνωρίζουν ως άδικο, εξοντωτικό και ληστρικό.

Ζητάμε **άμεση συνάντηση** με τον Υπουργό Εθνικής Οικονομίας και Οικονομικών κ. Κυριάκο Πιερρακάκη, παρουσία αντιπροσωπείας των άμεσα θιγόμενων φορέων, προκειμένου να εξεταστούν σενάρια επίλυσης του clawback.

Ο χρόνος πλέον είναι ελάχιστος. Κάθε καθυστέρηση επιτείνει την ανασφάλεια και επιταχύνει την κατάρρευση του κλάδου μας.

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ